burgasdotpro/wikipedia huggingface dataset:
Poistenie v nezamestnanosti

Poistenie v nezamestnanosti je na Slovensku druh sociálneho poistenia. Je to poistenie pre prípad straty príjmu z činnosti zamestnanca v dôsledku nezamestnanosti a na zabezpečenie príjmu v dôsledku nezamestnanosti.
Osobný rozsah.
Povinné pre každého zamestnanca. Dobrovoľne poistená v nezamestnanosti môže byť každá osoba staršia ako 16 rokov s trvalým alebo prechodným pobytom na území Slovenska. Zamestnávateľ nemusí byť poistený v nezamestnanosti. Ak je zamestnávateľom fyzická osoba, v prípade ochorenia sa na ňu vzťahujú podmienky ako pre SZČO.
Garančné poistenie

Garančné poistenie je na Slovensku sociálne poistenie pre prípad platobnej neschopnosti zamestnávateľa na uspokojovanie nárokov zamestnanca a na úhradu príspevkov na starobné dôchodkové sporenie nezaplatených zamestnávateľom do základného fondu príspevkov na starobné dôchodkové sporenie.
Osobným rozsahom poistenia je zamestnávateľ.
Úrazové poistenie

Úrazové poistenie je na Slovensku druh sociálneho poistenia. Je to povinné poistenie zamestnávateľa, ktoré ho má ochraňovať pred rizikom ekonomickej záťaže pre prípad jeho zodpovednosti za škodu vzniknutú v dôsledku pracovného úrazu alebo choroby z povolania jeho zamestnancom, ktorá mu vyplýva zo Zákonníka práce.
Osobným rozsahom poistenia je zamestnávateľ.
Prison Break

Prison Break je úspešný americký seriál o úteku z väzenia. V prvej sérii "Michael Scofield" (Wentworth Miller) vymyslel plán vyslobodenia svojho nevinného a nespravodlivo na smrť odsúdeného brata "Lincolna Burrowsa" (Dominic Purcell) tak, že sa najprv sám nechal k nemu zatvoriť do väzenia a odtiaľ mu pomohol utiecť. Počas druhej série sa spolu snažia ujsť z krajiny, čo sa im aj podarí, no Michaela zatknú a uväznia v Paname. Tretia séria je o úteku z tohto väzenia, spolu so snahou zničiť organizáciu, ktorá všetko zapríčinila. V štvrtej sérii im vládny agent ponúkne anulovanie trestov, ak mu pomôžu raz a navždy túto organizáciu zničiť. Po neúspechu a zistení informácií o spojitosti ich rodiny s touto organizáciou naberá situácia pre nich nový rozmer.
Seriál bol prvýkrát vysielaný 29. augusta 2005 na americkej televíznej stanici FOX. Z pôvodných 13 dielov vznikla vďaka vysokej sledovanosti celá séria (spolu 22 epizód). Druhá séria sa vysielala od 21. augusta 2006 a tretia séria začala v USA 17. septembra 2007. Tá skončila predčasne po odvysielaní 13 epizód kvôli štrajku amerických scenáristov. Štart štvrtej série bol 1. septembra 2008, záverečná epizóda bola odvysielaná 15. mája 2009.
Na Slovensku bola jeho televízna premiéra 28. januára 2007 o 20:00 na TV JOJ, druhá séria sa začala 28. februára 2008. TV JOJ zakúpila aj tretiu sériu, vysielať ju začala 21. septembra 2008. Štvrtú sériu začala vysielať 21. júla 2010. Piatu sériu JOJ začala vysielať 5. apríla 2017.
V januári 2018 televízia FOX oficiálne potvrdila výrobu šiestej série.
Autori.
Tvorca a producent Prison Breaku je americký režisér a scenárista Paul Scheuring. Na scenári epizód sa podieľala skupina ľudí, v ktorej je okrem tvorcu seriálu aj Matt Olmstead, Zack Estrin, Nick Santora, Karyn Usher, Monica Macer, Seth Hoffman, Kalinda Vazquez a Christian Trokey. Hosťujúcim scenáristom jednej epizódy bol aj Michael Pavone.
Mlynský potok

Mlynský potok pomenúva niekoľko vodných tokov na Slovensku:
Valaský potok (prítok Bystričky)

Valaský potok je potok v dolnom Turci, v západnej časti okresu Martin. Je to ľavostranný prítok Bystričky, meria 5,8 km a je tokom V. rádu. 
Prameň.
Pramení v Malej Fatre, v podcelku Lúčanská Fatra, v časti Lúčanské Veterné hole, na východojuhovýchodnom svahu Podkovy (1 436,8 m n. m.) v nadmorskej výške približne 1 230 m n. m. 
Opis toku.
Od prameňa tečie sprvu juhovýchodným smerom cez Valaskú dolinu, postupne vteká do geomorfologickej časti Martinské predhorie a preteká chatovou oblasťou Predvalaská. Z pravej strany potom priberá Zárubok, následne preteká osadou Lázky, kde sprava priberá Príslopský potok. Ďalej tečie okrajom Turčianskej kotliny, priberá ešte krátky pravostranný prítok zo severovýchodného svahu Hrádku (676 m n. m.) a preteká intravilánom obce Bystrička, kde sa v nadmorskej výške cca 442 m n. m. vlieva do potoka Bystrička.
Znievsky potok

Znievsky potok je potok v dolnom Turci, v južnej časti okresu Martin. Je to ľavostranný prítok Turca, meria 6,2 km a je tokom IV. rádu. 
Tečie v Turčianskej kotline, v podcelku Valčianska pahorkatina, vznikol odrazením vody potoka Vríca v ústí Kláštorskej doliny, na jeho pravom brehu, severoseverozápadne od obce Kláštor pod Znievom v nadmorskej výške približne 507 m n. m. Najprv tečie súbežne s Vrícou východným smerom, potom sa stáča na juhovýchod a preteká intravilánom obce Kláštor pod Znievom, kde sprava priberá Kláštorský potok. Pod obcou priberá z tej istej strany Vendelínsky potok a následne napája sústavu Znievskych rybníkov (chov pstruhov) na ľavom brehu a ďalej priberá pravostranný potok Dielnice. Na dolnom toku ešte priberá sprava Haditý potok, na severnom okraji intravilánu obce Turčiansky Ďur sa stáča východným smerom, podteká cestu II. triedy č. 519 a tečie ešte cez Osadu pri stanici. Napokon podteká železničnú trať č. 170, stáča sa na juhovýchod a východne od obce Turčiansky Ďur ústi v nadmorskej výške cca 434 m n. m. do Turca.
Silava

Silava je potok v dolnom Turci, v centrálnej časti okresu Martin. Je to pravostranný prítok Turca, meria 6,7 km a je tokom IV. rádu. 
Preteká Turčianskou kotlinou, pramení v Mošovskej pahorkatine, na severoseverozápadnom svahu Kobyly (504,5 m n. m.) v nadmorskej výške približne 440 m n. m. Na hornom toku tečie smerom na sever, sprava priberá krátky prítok prameniaci západne od obce Dolný Kalník, zľava prítok od osady Dolina a v blízkosti obce Dražkovce sa stáča na severoseverozápad. Následne sa esovito stáča, vytvára oblúk prehnutý na západ, pokračuje na sever územím mesta Martin, v blízkosti mestskej časti Tomčany na pravom brehu. Ďalej tečie na krátkom úseku severozápadným smerom, zľava priberá svoj najvýznamnejší prítok, Medokýš, a podzemím preteká mestom Martin, pričom sa stáča na západ. Napokon opäť vyteká na povrch, stáča sa na severoseverozápad a na území mesta, západne od sídliska Sever, ústi v nadmorskej výške cca 389 m n. m. do Turca.
Verejné zdravotné poistenie

Verejné zdravotné poistenie je na Slovensku druh zdravotného poistenia. Na základe tohto poistenia sa poskytuje osobám uvedeným v kapitole Osobný rozsah za istých podmienok (ustanovených zákonom č. 280/2004 Z. z. o zdravotnom poistení) zdravotná starostlivosť a služby súvisiace s poskytovaním zdravotnej starostlivosti v rozsahu ustanovenom zákonom č. 577/2004 Z. z.
Riadi sa týmito zákonmi:
Delí sa na:
Osobný rozsah (= definícia verejne zdravotne poisteného).
Povinné verejné zdravotné poistenie.
Povinne verejne zdravotne poistená je fyzická osoba, ktorá má trvalý pobyt na území Slovenska. Táto podmienka neplatí:
Povinne verejne zdravotne poistená je aj fyzická osoba, ktorá nemá trvalý pobyt na území Slovenska, ak nie je zdravotne poistená v inom členskom štáte Európskej únie alebo v zmluvnom štáte Dohody o Európskom hospodárskom priestore a vo Švajčiarskej konfederácii (ďalej len "členský štát") a:
Dobrovoľné verejné zdravotné poistenie.
Dobrovoľne verejne zdravotne poistená môže byť fyzická osoba, ktorá má trvalý pobyt na území Slovenska, nie je povinne verejne zdravotne poistená (pozri vyššie) a nie je zdravotne poistená v inom členskom štáte.
Vznik poistenia.
Povinné verejné zdravotné poistenie.
Povinné verejné zdravotné poistenie osôb s trvalým pobytom vzniká:
Povinné verejné zdravotné poistenie osôb bez trvalého pobytu vzniká:
Uvedené sa vzťahuje aj na štátnych príslušníkov Slovenskej republiky, ak tu z rôznych dôvodov nemajú trvalý pobyt.
Dobrovoľné verejné zdravotné poistenie.
Dobrovoľné zdravotné poistenie vzniká dňom prihlásenia do poisťovne (komerčnej).
Zánik poistenia.
Povinné verejné zdravotné poistenie.
Povinné verejné zdravotné poistenie osôb s trvalým pobytom zaniká:
Povinné verejné zdravotné poistenie osôb bez trvalého pobytu zaniká:
Dobrovoľné verejné zdravotné poistenie.
Dobrovoľné verejné zdravotné poistenie zaniká dňom odhlásenia zo zdravotnej poisťovne.
Zdravotná starostlivosť uhrádzaná poisťovňou.
Na základe zmluvného poistenia so zdravotnou poisťovňou má poistenec právo na:
Zdravotná starostlivosť neuhrádzaná poisťovňou.
Zdravotná starostlivosť, ktorej výkon si platí sám pacient:
Vlnové číslo

Vlnové číslo (iné názvy: repetencia, staršie vlnočet) môže byť vo fyzike:
V sústave SI je jednotkou vlnového čísla 1/m. 
Vlnové číslo je špeciálny prípad priestorovej frekvencie.
Uhlové vlnové číslo vo vlnových rovniciach.
Pre špeciálny prípad elektromagnetickej vlny:
kde formula_2 (grécke písmeno ní) je frekvencia vlny, "vp" je fázová rýchlosť vlny (ak sa šíru vo vákuu, potom "vp = c"), "ω" je uhlová frekvencia vlny, "E" je energia vlny, "ħ" je redukovaná Planckova konštanta, a "c" je rýchlosť svetla vo vákuu. Uhlové vlnové číslo je veľkosť vlnového vektora.
Pre špeciálny prípad de Broglieovej vlny v nerelativistickej aproximácii:
kde formula_4 je hybnosť častice, formula_5 je jej hmotnosť, formula_6 jej kinetická energia a formula_7 je redukovaná Planckova konštanta.
Wilsonov efekt

Wilsonov efekt je jav pozorovaný v slnečných škvrnách pri okraji slnečného disku. Spočíva v tom, že zdanlivá šírka penumbry v slnečnej škvrne na strane vzdialenejšej od okraja slnečného disku je menšia ako na strane bližšej k jeho okraju, pričom pomer týchto šírok sa zmenšuje s približovaním sa k okraju slnečného disku. Wilsonov efekt možno vysvetliť tým, že úroveň umbry leží približne nižšie ako úroveň okolitej fotosféry. Zdanlivým dôsledkom Wilsonovho efektu je nesymetrická poloha umbry v penumbre v blízkosti okraja slnečného disku.
Rýchla hviezda

Rýchle hviezdy sú hviezdy, ktoré majú vzhľadom na miestny štandard pokoja (LSR) väčšiu rýchlosť ako 65 km/s. Vyznačujú sa asymetriou rozloženia relatívnych rýchlostí vzhľadom na LSR; ani jedna z nich sa nepohybuje vzhľadom na LSR priamo v smere rotácie Galaxie a 93 % z nich zaostáva pri rotácii okolo centra Galaxie za LSR. Veľkú rýchlosť majú aj v smere kolmom na galaktickú rovinu, t. j. sklony ich dráh k tejto rovine sú oveľa väčšie ako pri obyčajných hviezdach, a tak sa dostávajú aj do veľkých vzdialeností od nej. Rýchle hviezdy sa vyskytujú len medzi starými hviezdami populácie II. Ich dráhy tvoria veľmi pretiahnuté elipsy s najrozličnejšími sklonmi, preto sa takmer nezúčastňujú na rotácii Gala­xie. Rýchle hviezdy sú v skutočnosti ako celok „najpomalšími" hviezdami Galaxie, všetky ostatné hviezdy ich pri rotácii predbiehajú.
Rýchly mrak

Rýchle mraky alebo HVC (z angl. "high velocity clouds") sú prie­storovo ohraničené mraky neutrálneho vodíka H I, pohybujúce sa veľkými rýchlosťami; v niektorých prípadoch prevyšujú 200 km/s. Objavené boli rádiovými pozo­rovaniami vo vodíkovej čiare 21 cm, a to vo väčších galaktických šírkach, na rozdiel od medzihviezdnych mrakov sústredených do galaktickej roviny. Doteraz sú spory o ich charaktere a príslušnosti ku Galaxii. To, že sa silno koncentrujú k supergalaktickému rovníku, resp. k rovníku Miestneho mraku galaxií, a to spolu s Magellanovým prúdom, pokladá sa za potvrdenie ich medzigalaktického charakteru a príslušnosti k Miestnej skupine galaxií a k ďalším blízkym skupinám galaxií.
Sabatierov efekt

Sabatierov efekt je difúzny proces vo fotografickej emulzii vznikajúci pri dodatočnom osvite obrazu v priebehu vyvolávania; ďalším vyvolávaním obraz sčernie, ale na rozhraní pôvodných tonalít zostáva slabšia svetlejšia charakteristická línia obrazu. Sabatierov efekt možno pripraviť z negatívnych i pozitívnych obrazov a je tým výraznejší, čím je pôvodný obraz kontrastnejší. Čiastočný Sabatierov efekt (v obraze s charakteristickými čiarami je ešte ďalšia tonalita kresby) vznikne z negatí­vov alebo pozitívov s nižším kontrastom. Úplný Sabatierov efekt (v obraze sú len charakteristické línie) vznikne len pri vysokom kontraste.
Premenený ledeburit

Premenený ledeburit je premenené eutektikum vo fázovom diagrame sústavy Fe-Fe3C, pozostávajúce z perlitu a cementitu (P+Fe3C). Vzniká rozpadom (premenou) austenitu z primárneho ledeburitu na perlit a cementit.
Samobudiace dynamo

Samobudiace dynamo sú veľmi slabé prúdy vznikajúce pri nerovnomernom zohriatí medzihviezdnej plazmy a vyvolávajúce vznik magnetických polí. Turbulencia tieto polia čoraz viac zosilňuje, kým sa magnetická energia nevyrovná kinetickej energii plazmy.
Scintilačný počítač

Scintilačný počítač alebo scintilačný detektor je detektor častíc, ktorý prevádza ionizujúce žiarenie na elektrický impulz, ktorý je možné merať. Skladá sa z dvoch častí – scintilátora, ktorý premieňa ionizujúce žiarenie na svetlo, a fotonásobiča, ktorý prevádza svetlo na elektrický impulz. Medzi nimi môže byť ešte zaradená optická sústava, ktorá spája tieto dve zložky napríklad v pravouhlom usporiadaní. Scintilačné detektory sa bežne používajú na meranie jadrového žiarenia (alfa, beta či gama častíc), rovnako ako i pri zachytávaní röntgenového žiarenia, ale je možné ich použiť i pri spektrofotometrických meraniach.
Detegovateľné častice.
Nabité častice (alfa častice, protóny, elektróny, pozitróny, jadrá ťažších prvkov, ióny) možno detegovať priamo. Nenabité častice (neutróny, gama žiarenie, röntgenové žiarenie) možno detegovať nepriamo, teda je nutné ich previesť na nabité častice (napr. rozpadom jadra alebo pomocou fotoelektrického javu).
Použitie.
Scintilačné detektory sa používajú napríklad v počítačovej tomografii a pozitrónovej emisnej tomografii sa takisto používajú pri meraní röntgenového žiarenia, v jadrovom výskume, pri meraní kozmického žiarenia alebo napríklad pri monitorovaní radiácie.
Sekundová kontrola

Sekundová kontrola je pomocné zariadenie, ktorým sa priebežne kontroluje a koriguje pohon ďalekohľadu.
Selenografia

Selenografia (z gr. "selene" – Mesiac) je vedné odvetvie, ktoré sa zaoberá opisom povrchu a povrchových útvarov Mesiaca a jeho mapovaním. Geografia aplikovaná na Mesiac.
Selenografické súradnice

Selenografické súradnice sú súradnice používané pre orientáciu na mesačnom povrchu. Každý bod na mesačnom povrchu je určený dvoma číselnými údajmi, ktoré možno prirovnať k zemepisnej šírke a zemepisnej dĺžke na Zemi.
Selenografická šírka a dĺžka.
Selenografická (mesačná) dĺžka je určená uhlovou vzdialenosťou na východ alebo na západ od nultého poludníka na Mesiaci, selenografická šírka je určená uhlovou vzdialenosťou na juh alebo na sever od mesačného rovníka. Nultý poludník a rovník sa na Mesiaci pretínajú v oblasti Sinus Medii (Záliv stredu) nachádzajúcom sa približne uprostred privrátenej pologule Mesiaca.
Západ a východ na Mesiaci bol až do roku 1961 definovaný z pohľadu zo Zeme. V tomto roku sa Medzinárodná astronomická únia rozhodla, že východ bude určený z pohľadu pozorovateľov na Mesiaci, tzn. že slnko pre pozorovateľa na mesačnom povrchu bude vychádzať na východe. Pretože v oblasti priesečníku mesačného poludníka a rovníka sa nenachádza žiadny významný bod, v praxi vychádzajú astronómovia z miesta na Mesiaci nazvaného Mösting A, čo je malý sekundárny kráter pri kráteri Mösting nachádzajúceho sa blízko Sinus Medii. Súradnice tohto malého krátera sú: selenografická šírka: 3° 12' 43,2" južne od rovníka, selenografická dĺžka: 5° 12' 39,6" západne od nultého poludníka.
Colongitudo.
Colongitudo (skratka col.) je selenografická dĺžka ranného terminátora (rozhranie medzi dňom a nocou pri „svitaní“), ktorá sa počíta od základného (nultého) poludníka smerom k západu ako priesečník s mesačným rovníkom. Jeho hodnota rastie od 0° do 360° v smere postupujúceho terminátora, podľa nej možno poznať, nad ktorými oblasťami na povrchu Mesiaca vychádza Slnko. Ranný terminátor vytvára na povrchu Mesiaca polkružnicu, kde začína svietiť Slnko. Ako Mesiac pokračuje vo svojej dráhe, táto polkružnica (respektíve s večerným terminátorom celá kružnica - kompletný terminátor) sa pohybuje v selenografickej dĺžke. Pre večerný terminátor je potrebné pripočítať 180°.
Nízky uhol slnečného svetla spôsobuje to, že objekty na povrchu Mesiaca vrhajú ostré tiene, teda sú tieto objekty v blízkosti terminátora vhodné pre pozorovanie či fotografovanie pomocou teleskopu. Pozorovateľ tak musí poznať polohu terminátora, aby si mohol zostaviť plán vybraných objektov, ktoré chce skúmať. K tomuto účelu slúžia colongitudo.
Prvá štvrť je pri col. 0°, spln okolo col. 90°, posledná štvrť pri col. 180° a nov pri col. 270°.
Hieroglyfické písmo

Hieroglyfické písmo alebo hieroglyfy alebo zriedkavo hieroglyfika (znak takéhoto písma sa nazýva hieroglyf) môže byť:
Zoznam.
Nasledujúce písma (v závislosti od zdroja všetky alebo niektoré) zvyknú byť v literatúre najčastejšie označované ako hieroglyfické:
Zoznam podľa ISO 15924 má (stav máj 2012) uvedené nasledujúce písma ako hieroglyfické: 
egyptské hieroglyfické písmo, egyptské démotické písmo, egyptské hieratické písmo, mayské písmo, luvijské hieroglyfy a SignWriting.
Egyptské písmo

Egyptské písmo môže byť:
In the Woods…

In the Woods… je nórska metalová skupina.
Vznik.
Skupina vznikla v Kristiansande, odchodom bubeníka Adersa Kobra a dvojčiat Christiana (gitara) a Christophera (basgitara) Botteriových zo skupiny Green Carnation. Do skupiny pribrali ešte druhého gitaristu (Oddvar Moi) a speváka Jana Kennetha Transita.
Nahrávky.
Táto zostava nahrala medzi júnom a septembrom roku 1993 demo nahrávku pod názvom "Isle of Men". Žánrovo išlo o netradične podaný black metal. Následne skupina získala možnosť nahrať plnohodnotný album pod hlavičkou (dnes už neexistujúceho) vydavateľstva Misanthropy Records. Album sa nahrával od novembra 1994 do januára 1995 a vyšiel pod názvom "Heart of the Ages". Vcelku pokračuje v štýle, v akom bolo zahraté demo.
Do štúdia sa skupina dostala v máji 1996, aby nahrala cover verziu skladby „White Rabbit“ od Jefferson Airplane (americká kapela so silným vplyvom psychedelického rocku). Túto skladbu vydala spolu so s prepracovanou skladbou „Mourning the Death of Aase" (pôvodne vyšla na "Heart of the Ages") na 7" vinylovej platni pod názvom "White Rabbit". V roku 1996 vyšla reedícia demo nahrávky "Isle of Men" pod názvom "A Return to the Isle of Men". Obsahuje všetky skladby z demo nahrávky a 2 navyše. Na tejto nahrávke sa po prvýkrát predstavila sopranistka Synne Diana.
Od septembra 1996 do marca 1997 skupina "In the Woods…" nahrávala spolu s producentom Hansom Eidskardom v štúdiu Jailhouse svoj najznámejší album "Omnio". Oproti predošlým nahrávkam je značne odlišný, ide o nahrávku skôr patriacu k „avangadnému doom metalu“, obsahuje takmer ambientné časti, album obsahuje aj party nahraté sláčikovým kvartetom.
V roku 1998 kapela vydala 7" vinyl pod názvom "Let there be more Light", ktorý obsahuje rovnomerný cover od Pink Floyd z albumu "A Saucerful of Secrets" z roku 1968.
V auguste 1998 skupina začala nahrávať svoj posledný radový album "Strange in Stereo", príklon k avantgarde je ešte výraznejší, zreteľné sú aj vplyvy alternatívneho rocku. Tento album vyšiel 20. apríla 1999.
V roku 1999 (v marci a apríli) nahrala svoj posledný 7" vinyl s názvom "Epitaph", ktorý obsahuje rovnomennú cover verziu od skupiny King Crimson z albumu "In the Court of the Crimson King" z roku 1969 a novú skladbu „Karmakosmik“ (je posledným autorským príspevkom "In the Woods..."), ktorá voľne nadväzuje na skladbu „Omnio?“ z albumu "Omnio".
V roku 2000 kapela na CD vydala kompiláciu všetkých troch 7" a nevydaných skladieb pod názvom "Three Times Seven on a Pilgrimage", po vydaní tohoto albumu sa členovia "In the Woods..." rozhodli ukončiť existenciu tejto kapely.
Ukončenie kariéry.
Posledný koncert v domovskom Kristiansande skupina odohrala 29. decembra 2000. V roku 2003 vyšiel aj na 2CD po názvom "Live at the Caledonien Hall", vo vydavateľstve Karmakosmetix, ako jeho prvé vydané CD. Toto vydavateľstvo zastrešuje aktivity bývalých členov tejto kapely. V roku 2006 vyšlo v limitovanej vinylovej edícii "Isle of Men".
Obnovenie.
V roku 2014 skupina obnovila svoju aktivitu a v roku 2016 jej vyšiel ďalší štúdiový album s názvom "Pure".
Mumifikácia

Mumifikácia môže by:
Verejná knižnica Mikuláša Kováča v Banskej Bystrici

Verejná knižnica Mikuláša Kováča v Banskej Bystrici (skratka VKMK) je univerzálna verejná knižnica.
Knižnica má metodickú pôsobnosť v okresoch Banská Bystrica a Brezno.
Zriaďovateľom knižnice je Banskobystrický samosprávny kraj.
VKMK a Wikipédia.
Knižnica dovolila prevziať záznamy zo svojej bibliografickej databázy OSUD - OSOBNOSTI. Záznamy možno nájsť
v kategórii .
Múmia

Múmia môže byť:
Recesia

Recesia môže byť:
Jef Raskin

Jef Raskin (* 9. marec 1943, New York, USA – † 26. február 2005, Pacifica, Kalifornia, USA) bol americký inžinier a vývojár, najznámejší pre podiel na projekte Apple Macintosh koncom 70. rokov 20. storočia.
Raskin vyštudoval matematiku a filozofiu na Newyorskej štátnej univerzite. Jeho prvým programom vytvoril ako súčasť diplomovej práce. So Stevom Wozniakom a Stevom Jobsom sa zoznámil po uvedení počítača Apple II. Jobs najal Raskinovu spoločnosť na napísanie manuálu pre Apple II BASIC a zakrátko, v januári 1978 sa Raskin stal 31. zamestnancom Apple Computer. 
Spočiatku sa podieľal najmä na dokumentácii a testovaní. V roku 1979 stál pri zrode projektu Macintosh, pre ktorý tiež prijal do zamestnania Billa Atkinsona, ďalšieho vývojára Macintosha. Raskin opustil Apple v roku 1982.
Neskôr sa venoval prevažne publicistike a hudbe. Zomrel na rakovinu vo veku 61 rokov.
Omeprazol

Omeprazol (INN Omeprazole) je inhibítor protónovej pumpy používaný pri poruchách trávenia, peptickom vrede, gastrointestinálnom refluxe a Zollinger-Ellisonovom syndróme. Prvýkrát bol predávaný firmou AstraZeneca vo forme horečnatej soli ako omeprazole magnesium pod názvami ako Losec a Prilosec, dnes je dostupný aj v ďalších generických liekoch. Omeprazol je jedným z celosvetovo najbežnejšie predpisovaných liečiv a v niektorých krajinách je dostupný bez predpisu.
Zoči voči strate patentovej ochrany a konkurencii generických výrobcov, AstraZeneca vyvinula, zaviedla na trh a silne propagovala ezomeprazol (Nexium), čo je jeden z enantiomérov omeprazolu. Aj keď bolo potvrdené, že len enantioméry v aktívnej forme sú účinné a ostatné nie sú, klinický význam tohoto je nejasný.
Využitie.
"Pozri článok: Inhibítor protónovej pumpy"
Použitie pri eradikácii Helicobacter pylori.
Omeprazol býva kombinovaný s antibiotikami klaritromycínom a amoxicilínom (alebo metronidazolom u pacientov s precitlivelosťou na penicilín) v jednotýždňovej eradikácii Helicobacteru pylori. Infekcia Helicobacter pylori je kauzálny faktor väčšiny peptických a dvanástnikových vredov.
Dávkovanie.
Omeprazol je dostupný v tabletách a kapsulách (obsahujú omeprazol alebo jeho horečnatú soľ) v silách 10 mg, 20 mg, na niektorých trhoch aj 40 mg. Omeprazol je tiež dostupný ako prášok (sodná soľ omeprazolu) pre intravenózne injekcie. Väčšina perorálnych prípravkov omeprazolu je v enterosolventnej liekovej forme aby liečivo bolo chránené pred rozkladom v kyslom prostredí žalúdku. Enterosolventnosť je zvyčajne dosiahnutá poťahovaním granúl alebo peliet v kapsulách, alebo poťahovaním tabliet.
V Európe je tiež dostupný v injekčnej forme pre intravenózne podanie na rozdiel od USA. Balenie zvyčajne obsahuje liekovku s omeprazolom a samostatnú ampulku s roztokom na prípravu injekcie. Každá 10 ml sklenená liekovka obsahuje biely alebo takmer biely prášok lyofilizovaného prášku, predstavujúceho 42,6 mg sodnej soli omeprazolu, čo je ekvivalentné 40 mg omeprazolu.
Poznámka: Na prípravu injekcií sa používa sodná soľ, kým v tabletách je to horečnatá soľ omeprazolu.
Losec je vyrábaný AstraZeneca v Södertälje vo Švédsku.
Absorpcia a distribúcia.
Omeprazol je zvyčajne absorbovaný v tenkom čreve v priebehu 3-6 hodín. Biologická dostupnosť omeprazolu po opakovanej dávke je asi 60%. Súčasný príjem potravy nemá vplyv na biologickú dostupnosť. Väzba na plazmatické bielkoviny je asi 95%.
Metabolizmus a vylučovanie.
Omeprazol je metabolizovaný systémom cytochrómu P450, najmä v pečeni. Medzi identifikované metabolity patri sulfón, sulfid a hydroxyderivát omeprazolu, ktoré nemajú badateľný vplyv na vylučovanie kyseliny. Asi 80% perorálne podanej látky sa vylúči vo forme metabolitov do moču a zvyšok stolicou, do ktorej sa dostane najmä cez žlč.
Prípravky.
Na slovensku je Omeprazol dostupný v nasledovných prípravkoch:
Lomac©, Omeprazol Farmax©, Oprazole©, Omeprazol Mylan©, Omeprazol Stada©, Helicid©, Tevazol ©.
Shania Twain

Shania Twain (rodená Eileen Regina Edwards, * 28. august 1965 Windsor, Ontário) je kanadská speváčka country a popovej hudby, predovšetkým v USA. Jej najúspešnejší album je "Come On Over" z roku 1996, ktorým sa zaradila medzi najpredávanejšie sólové speváčky v dejinách. Pravidelne sa umiestňuje aj na popredných miestach v anketách o najpríťažlivejšiu ženu planéty. Svoje meno má od nevlastného otca, ktorým bol Jerry Twain. S ním sa presťahovala do mesta Timmins v severnej časti Ontária. Shania Twain žije striedavo v Kanade a Švajčiarsku. Jej biologický otec Clarence Edwards a jej biologická matka Sharon Edwards sa rozviedli roku 1967. Eileen má dve sestry, Carrie-Ann a Jill. Eileen verejne spievala už keď mala osem rokov po kluboch, zábavách a dedinských podujatiach.
Iné projekty.
Azur

Azur je prvá v NSR vyrobená umelá družica, určená na meranie prúdov protónov rozličných energií. Štartovala 8. novembra 1969 pomocou americkej rakety Scout na dráhu s perigeom 381 km, apogeom 3 200 km a sklonom 101°. Hmotnosť 22,2 kg.
Gabriel Balkovič

Gabriel Balkovič (* 23. marec 1827, Slovenská Ľupča† 7. september 1878, Poniky) bol slovenský kultúrny pracovník.
Jeho otec bol Ján Balkovič, jeho matka bola Rebeka rod. Markušovská.
Životopis.
Študoval na evanjelickom lýceu v Banskej Štiavnici. Od roku 1846 pôsobil ako učiteľ na cirkevnej škole v Hodruši, kde roku 1847 založil verejnú slovenskú knižnicu. V rokoch 18501878 pôsobil ako notár v Ponikách. Venoval sa kultúrnej práci, rozvoju školstva a šíreniu slovenskej tlače. Prispieval do Štúrových Slovenských národných novín, neskôr do Lichardovho Obzoru. Za účasť v revolúcii 18481849 ho dvakrát väznili. Veršované spomienky na väzenie zostali zväčša v rukopisoch.
Tatjana Balkovicová

Tatjana Balkovicová (rod. Čipková; * 7. február 1945, Slovenská Ľupča) je slovenská kostýmová výtvarníčka.
Životopis.
V roku 1964 absolvovala SUPŠ v Bratislave. V rokoch 1964-1966 výtvarná návrhárka Ústredia ľudovej umeleckej výroby v Bratislave, od 1966 kostýmová výtvarníčka ČST v Bratislave, spolupracovala predovšetkým s redakciou programov pre deti a mládež.
Konštantín Bauer

Konštantín Bauer (* 24. november 1893, Slovenská Ľupča – † 28. december 1928, Košice) bol slovenský maliar.
Životopis.
Konštantín Bauer sa narodil 24. novembra 1893 v Slovenskej Ľupči v úradníckej rodine. Detstvo prežil v Banskej Bystrici. Ako pätnásťročný sa s rodičmi presťahoval do Košíc, kde vyštudoval strednú školu. Po absolvovaní štúdia strojného inžinierstva na technike v Budapešti v roku 1915 krátko pracoval ako inžinier v Novom Meste pod Šiatrom. V rokoch 1916 – 1918 pôsobil ako železničný inžinier v Sedmohradsku a potom ako civilný zamestnanec na Ministerstve vojny vo Viedni. Po návrate do Košíc vstúpil do služieb mesta, kde od roku 1919 až do smrti (zomrel 8. decembra na následky pľúcnej choroby) pracoval ako technický vedúci košickej mestskej elektrárne. 
Konštantín Bauer bol maliarom – samoukom. Maľbe sa venoval už počas štúdií. Krátky čas bol žiakom súkromnej maliarskej školy Elemíra Halásza-Hradila v Košiciach. Maliarskej tvorbe sa venoval popri zamestnaní. Debutoval na prelome rokov 1915 a 1916 ako hosť na výstave deviatich košických maliarov v priestoroch vyššieho gymnázia premonštrátov v Košiciach. V roku 1919 sa zúčastnil na výstave Košickí výtvarní umelci vo Východoslovenskom múzeu. S Josefem Jamborem moravským maliarom, Švabinského žiakom, vystavoval Konštantín Bauer v roku 1921 v košickom múzeu. V roku 1923 sa zúčastnil ďalšej výstavy košických výtvarných umelcov usporiadanej Východoslovenským múzeom. V Salóne Rembrandt vystavoval v roku 1925 spolu s ďalšími štyrmi košickými výtvarníkmi. V roku 1927 pripravilo Východoslovenské múzeum výstavu súborného diela Konštantína Bauera. Po úspechu tejto výstavy chystal Konštantín Bauer na jar 1929 výstavu v Budapešti, avšak predčasná smrť mu jeho plány zmarila. Od 7. - 28. apríla 1929 pripravilo Východoslovenské múzeum posmrtnú výstavu Bauerovho diela, ktorú následne v decembri pod názvom "Umelecká pozostalosť Konštantína Bauera" preniesli do Čierneho orla v Prešove.
AIM

AIM môže byť:
Mlynský potok (prítok Belej)

Mlynský potok je potok na hornom Liptove, na území okresu Liptovský Mikuláš. Je to pravostranný prítok Belej, meria 8,1 km a je tokom IV. rádu. 
Tečie v Liptovskej kotline, pramení v časti Smrečianska pahorkatina, severozápadne od obce Pribylina, v lokalite Jelšiny v nadmorskej výške okolo 840 m n. m. Na hornom toku tečie juhozápadným smerom a preteká cez prírodnú rezerváciu Švihrová so zachovanými slatinno-rašeliniskovými biocenózami. V lokalite Vavrišovský háj sa stáča a tečie severojužným smerom, potom vytvára oblúk prehnutý na východ a z ľavej strany priberá Teplicu. Následne sa opäť stáča na juhozápad, preteká okrajom obce Vavrišovo, kde zľava priberá Brezinku a sprava krátky prítok prameniaci východne od kóty 729,0 m. V blízkosti Kaleníka pokračuje viac juhojuhozápadným smerom, sprava priberá Črmník a preteká obcou Liptovský Peter. Za obcou sa stáča, na krátkom úseku tečie severojužným smerom a juhovýchodne od stredu obce, už v blízkosti mesta Liptovský Hrádok, sa v nadmorskej výške 656,0 m n. m. vlieva do Belej.
Črmník (prítok Mlynského potoka)

Črmník je potok na hornom Liptove, na území okresu Liptovský Mikuláš. Je to pravostranný prítok Mlynského potoka, meria 3,7 km a je tokom V. rádu. 
Tečie Liptovskou kotlinou, časťou Smrečianska pahorkatina, pramení medzi obcami Jakubovany a Pribylina, v lokalite Črmník v nadmorskej výške približne 775 m n. m. Tečie viac-menej severojužným smerom, na hornom toku skôr juhojuhozápadným smerom, po pribratí pravostrannej Mokrade (739,0 m n. m.) pokračuje na juh. Preteká okrajom rekreačnej osady Kaleník, prudko sa stáča na východ a južne od osady (v priestore medzi obcami Vavrišovo a Liptovský Peter) ústi v nadmorskej výške cca 679 m n. m. do Mlynského potoka.
Teatro Amazonas

Teatro Amazonas (slov. "Amazonské divadlo") je neorenesančná budova opery dokončená roku 1896 nachádzajúca sa v brazílskom meste Manaus. Arkády a balkóny podopierané vysokými štíhlymi stĺpmi, ktoré rozčleňujú jej priečelie, jej dodávajú secesnú eleganciu. Nad nimi je oblúkový štít s bohatou reliéfnou výzdobou.
Manaus

Manaus je hlavné a súčasne najväčšie mesto brazílského spolkového štátu Amazonas. 
Nachádza sa na rieke Amazonke tesne pod ústím rieky Rio Negro, uprostred Amazonského pralesa, najväčšieho tropického dažďového pralesa na svete. 
V minulosti to bolo bohaté mesto, ktoré profitovalo z vývozu kaučuku. Z týchto čias ostal len pamätník - Teatro Amazonas. 
Mesto hostilo zápasy Majstrovstiev sveta vo futbale 2014 na štadióne Arena da Amazônia. 
V Manause žije v roku (2020) 2 219 580 obyvateľov.
Teplica (prítok Mlynského potoka)

Teplica je potok na hornom Liptove, na území okresu Liptovský Mikuláš. Je to ľavostranný prítok Mlynského potoka, má dĺžku 3 km a je tokom V. rádu. 
Prameň.
Preteká Liptovskou kotlinou, časťou Smrečianska pahorkatina, vyviera na okraji intravilánu obce Pribylina v nadmorskej výške okolo 775 m n. m. 
Opis toku.
Najprv tečie juhojuhozápadným smerom okrajom obce, oblúkom sa stáča viac na západojuhozápad a sprava priberá prítoky z oblastí Švihrovej a Trhového. Napokon sa stáča na juhozápad a severne od obce Vavrišovo ústi v nadmorskej výške cca 721 m n. m. do Mlynského potoka.
Divina (potok)

Divina je potok na Hornom Považí, v severozápadnej časti okresu Žilina. Je to pravostranný prítok Váhu, meria 9,5 km a je tokom III. rádu.
Prameň.
Pramení v Javorníkoch na južnom svahu Kazíckej Kýčery (910,4 m n. m.) v nadmorskej výške cca 780 m n. m.
Smer toku.
Od prameňa tečie sprvu na krátkom úseku na juhovýchod, potom pokračuje k osade Hucerovci severojužným smerom. Na hornom konci obce Divina tečie juhojuhovýchodným smerom, ďalej sa postupne stáča a k ústiu pokračuje severojužným smerom.
Ústie.
Divina sa vlieva do vodnej nádrže Hričov južne od obce Divinka v nadmorskej výške približne 320 m n. m.
Postimpresionizmus

Postimpresionizmus bol umelecký smer konca 19. storočia. Bol odvodený z impresionizmu a rozvíjal sa hlavne na území západnej Európy.
Vznik.
Vedúcou krajinou, kde moderné umelecké smery a hnutia vznikali, bolo Francúzsko a jeho metropola Paríž. Odtiaľ sa neskôr rozšírili do ostatných častí sveta. Základný pojem „moderné umenie“ nie je jednoznačný, jeho historické vymedzenie sa postupne presunulo z 19. stor. do 20. stor. V polovici 80. rokov 19. stor. sa začali vo francúzskom maliarstve prejavovať tendencie kriticky reagujúce na impresionizmus a usilujúce sa prekonať jeho názorovú základňu. Tieto tendencie súhrnne označujeme ako postimpresionizmus. Postimpresionizmus nebol nikdy presne definovaným hnutím, skôr len retrospektívnym označením umelcov, ktorí či už pozitívne alebo negatívne reagovali na impresionizmus. Kritici používali toto označenie pre diela, ktoré vznikali v období rokov 1880 až 1905. Slovo vymyslel Guillaume Apollinaire o dôležité boli pre toto obdobie aj diela umelcov, ktorých zaraďujeme do postimpresionizmu. Ide predovšetkým o umelcov, ktorí nadviazali na impresionizmus ale nehlásili sa priamo k tomuto hnutiu. Prebrali však niektoré jeho prvky. Diela týchto maliarov sa neskôr stali základom moderných umeleckých štýlov dvadsiateho storočia – kubizmu, fauvizmu, expresionizmu, atď.
Predstavitelia.
Trojicu najvýznamnejších postimpresionistov: Paula Gauguina, Vincenta van Gogha a Paula Cézanna doplňuje tvorba Georges Seurat, Henriho de Toulouse-Lautreca. V dielach najznámejších postimpresionistov sa začínajú prejavovať symbolistické, expresívne i konštruktívne tendencie. Práce postimpresionistov sú charakterizované voľnejším a expresívnejším použitím farieb a formy. Ich plátna sú naplnené znekľudňujúcim dojmom, umenie sa často uberá cestami skrytými pred logikou a rozumom pričom deformácia tvarov priamo závisí od osobnosti umelca. Škvrna je základným prvkom obrazu, klasický impresionistický spôsob jej využitia je však prekonaný a plátna pôsobia ako pozvánky do nového sveta odkrývajúceho maliarove vnútro. Nejde o snahu zachytiť čo najvernejšie prírodu v tradičnom poňatí svetla a tieňa, maliar tu priamo zapojuje svoju tvorivú osobnosť a do obrazu tak začleňuje svoje vnútorné zážitky a pocity v závislosti na prenikaní do hĺbky prírody.
Paul Cézanne.
Cézanne dospel k monumentálnej, heroicky pôsobiacej priestorovej skladbe, viac sa zaujímal o umelecké vyjadrenie kvality a štruktúry ako o kopírovanie prírody. Maľoval krajinky, pričom zachytával farebné prechody a vzťahy medzi farbami.
Vincent van Gogh.
Van Gogh podriadil priestorovú skúsenosť expresii subjektívnych stavov, znázorňoval prirodzenosť živými farbami, ktoré evokovali silné emócie. Jeho subjektívny výraz bol neskôr označený ako expresionistický. 
Paul Gauguin.
Gauguin vytvoril autonómny obrazový priestor, založený na striedaní rytmov dekoratívnych farebných plôch.
Hlavné znaky.
Postimpresionistov nespája rovnaký štýl tvorby, skôr naopak. No cez všetky rozdiely medzi nimi, dané ich špecifickými názormi, zámermi a metódami, možno vysloviť niektoré ich spoločné všeobecné rysy:
B 1300

B 1300 je bulharská vedeckovýskumná družica, určená na registráciu ionosferickej plazmy, toku vysokoenergetických častíc, elektrického a magnetického poľa a svetla nočnej oblohy, vypustená sovietskou kozmickou raketou 7. augusta 1981 v rámci programu Interkozmos na počesť 1 300. výročia založenia bulharského štátu.
Baade

Baade môže byť:
Thrasamund

Thrasamund (* asi 450 - † 523) bol kráľ Vandalov a Alanov v rokoch 496-523 v severnej Afrike.
V roku 496 nastúpil na trón Gunthamundov mladší brat Thrasamund. Vládol 27 rokov a okrem Geisericha, dlhšie ako jeho predchodcovia. Podľa súdobých opisov bol človekom telesne a intelektuálne zdatným. Jeho postoj ku katolíkom bol nepriateľský, ale on sa uspokojil s nekrvavými perzekúciami. Počas jeho vlády dochádzalo k schopeniu sa kresťanstva, pričom význam Vandalov prevažne ariánskeho vyznania klesal. V krajine dochádzalo k častým povstaniam domorodých Berberov na juhu kráľovstva a ríša pomaly upadala. Po jeho smrti sa v roku 523 dostal na trón Hunerichov syn Hilderich.
Ray Holt

Raymond M. Holt bol spoluzakladateľom Microcomputer Associates, Incorporated, ktorá vynašla Jolt Microcomputer postavený na 6502 jadre.
Holt tvrdí že navrhol prvý mikroprocesor na svete, Central Air Data Computer pre stíhačky F-14 Tomcat, ešte jeden rok pred Intelom.
Odkazy.
http://www.microcomputerhistory.com/f14paper.htm
Anatomicko-terapeuticko-chemický klasifikačný systém

Anatomicko-terapeuticko-chemický klasifikačný systém (ATC) alebo ATC klasifikácia je určený na klasifikáciu liekov. Je pod správou Collaborating Centre for Drug Statistics Methodology (Kolaboračné centrum pre štatistiku a metodológiu liekov) Svetovej zdravotníckej organizácie. Prvýkrát bola ATC klasifikácia vydaná 1976.
Lieky sú klasifikované do skupín podľa toho na aký orgán alebo sústavu je zameraný ich terapeutický účinok a podľa svojich farmakologických a chemických vlastností.
Klasifikácia.
V ATC klasifikácii sú lieky klasifikované do skupín na piatich rôznych úrovniach.
Prvá úroveň.
Prvá úroveň, označovaná písmenom zaraďuje liek do anatomickej skupiny. Existuje 14 hlavných skupín.
Druhá úroveň.
Druhá úroveň označuje hlavnú terapeutickú skupinu a je označovaná dvoma arabskými číslicami.
Tretia úroveň.
Tretia úroveň označuje terapeutickú podskupinu a je označená písmenom.
Štvrtá úroveň.
Štvrtá úroveň označuje chemickú, terapeutickú alebo farmakologickú podskupinu a je označená písmenom.
Piata úroveň.
Piata úroveň ATC kódu označuje chemickú podskupinu a je označená dvoma arabskými číslicami.
Paleomagnetika

Paleomagnetika je odvetvie geomagnetiky, ktoré skúma rozloženie geomagnetického poľa a jeho zmeny v jednotlivých geologických obdobiach na základe štúdia remanentného magnetizmu niektorých magnetických minerálov v horninách. Na základe výskumov si možno utvoriť predstavu o fungovaní mechanizmu geomagnetického dynama, o pohyboch zemskej kôry atď. Určité magnetické vlastnosti majú prakticky všetky horniny a minerály. Na štúdium paleomagnetiky sú však dôležité hlavne minerály so silnejšou odozvou na magnetické pole ako napr. magnetit, hematit, pyrotit, goethit, lepidokrokit a iné. Pričom pre štúdium sa používa hlavne magnetit a hematit. Dôležitým aspektom pri meraní paleomagnetizmu je Curieho teplota, rozdielna pri jednotlivých mineráloch, ktorá indikuje, kedy minerál nadobúda magnetické vlastnosti. Ak je Curieho teplota prekročená minerál stráca svoje magnetické vlastnosti. Naopak, ak minerál ochladne pod túto teplotu, môže získať remanentný alebo indukovaný magnetický signál.
Studený potok

Studený potok môže byť:
Studený Potok môže byť:
ATC kód A

ATC kód A označuje liečivá určené pre tráviaci trakt a metabolizmus.
Jan Černý-Niger

Jan Černý po latinsky Niger de Praga (* okolo 1456, Praha – † 1530, Prostějov) bol český lekár a kňaz Jednoty bratskej.
Študoval na pražskej univerzite, kde sa stal roku 1479 bakalárom. Potom sa súkromne venoval štúdiu lekárstva. Pravdepodobne na výzvu svojho mladšieho brata Lukáša Pražského sa usadil ako lekár v Litomyšli a vstúpil do Jednoty bratskej (pred rokom 1490). V rokoch 1499 – 1514 a od roku 1519 viedol liečebny dom v Prostějove. Jeho lekárska činnosť mala veľký ohlas, stal sa napríklad rodinným lekárom veľmoža Viléma z Pernštejna. 
Literárna činnosť.
Jan Černý napísal na základe vlastného štúdia herbár "Kniha lékařská, kteráž slove herbář aneb zelinář" (vydaný v Norimbergu roku 1517) a rozpravu o more. Súčasne bol autorom nábožensko-polemických traktátov, v ktorých hájil pôvodne názory českých bratov, ktoré sa obracali proti svetskej moci, majetku a vzdelaniu, napriek tomu, že jeho brat, biskup jednoty, zastával už novšie poňatie. 
Zdroj.
Gellner, G., "Jan Černý a jiní lékaři čeští do konce doby jagellonské", Praha 1934
Orgán štátnej správy

Orgán štátnej správy je druhové označenie nositeľov štátnej správy. Podrobnosti pozri pod štátna správa.
Studený potok (prítok Popradu)

Studený potok (, , ) je tatranský vodný tok, pretekajúci územím okresov Poprad a Kežmarok. Je to významný ľavostranný prítok Popradu, meria a je tokom IV. rádu. 
Vzniká sútokom "Veľkého a Malého Studeného potoka" a preteká Studenou dolinou. Je vodnatou vysokohorskou riekou s bystrinným charakterom, početnými sihoťami a vysokými prietokmi (najmä koncom jari a začiatkom leta). Na hornom toku prekonáva viaceré skalné stupne, vytvára vodopády (Obrovský vodopád na "Malom Studenom potoku", ďalej Vodopády Studeného potoka a Dlhý vodopád). Po vstupe do Popradskej kotliny sa viackrát rozvetvuje, na dolnom toku intenzívne meandruje.
Prameň.
Studený potok vzniká sútokom dvoch zdrojníc. Prvou je sprava pritekajúci "Veľký Studený potok", ktorý má viacero prameňov. Konkrétne v drobnom jazierku, Zbojníckom oku na "Zbojníckom spáde" vo výške asi . Ak nie je pleso vyschnuté potôčik tečie skrytý pod skalami Veľkou Studenou dolinou, po povrchu plynie až poniže "Brány Veľkej Studenej doliny", kde sa spája so Sivým potokom, ktorý tečie zo "Sivých plies" v "Ostrom kotle". Pod "Bránou" sa stretávajú aj vody z Ľadového plesa a "Vareškového potoka", ktorý má kolísku v hornej časti "Kotliny pod Prielomom", kde čiastočne preteká pod zemou (odvodňuje aj Pusté pleso a "Zbojnícke plesá") potom preteká cez Dlhé oko, Dlhé pleso a Vareškové pleso. Tieto spojené pramene vytvárajú "Veľký Studený potok", ktorý sa končí povyše "Starolesnianskej poľany" nad Rainerovou chatou, kde po sútoku s druhou zdrojnicou "Malým Studeným potokom" vytvára spoločný tok Studený potok. 
Zľava pritekajúci "Malý Studený potok" vyteká z Modrého plesa v Malej Studenej doline. Tečie skryte pod skalami a ako súvislý potok plynie po povrchu až poniže "Jazernej steny", kde sa spája s vodami vytekajúcimi z Piatich spišských plies. Preteká dlhou Malou Studenou dolinou, pričom prekonáva viaceré skalné stupne. Najprv tečie na juhovýchod, v dolnej časti doliny pokračuje smerom na juh a vytvára cca vysoký Obrovský vodopád. Sútok oboch potokov je v mieste vyústenia Malej Studenej doliny do Veľkej Studenej doliny, na "Starolesnianskej poľane" v nadmorskej výške .
Smer toku.
Potok tečie od sútoku zdrojníc viac-menej juhovýchodným smerom, pričom koryto sa viackrát stáča a výrazne vlní, na dvoch krátkych úsekoch medzi Dlhým vodopádom a autokempingom pri Starej Lesnej tečie východným smerom.
Ústie.
Studený potok ústi do Popradu južne od obce Veľká Lomnica v nadmorskej výške 
Obce.
Preteká cez osadu Tatranská Lesná (okrajom) a tiež okrajom obcí Stará Lesná a Veľká Lomnica.
Heuristický rozhovor

Heuristický rozhovor alebo heuristika je vo filozofii a najmä pedagogike metóda objasňovania a riešenia problémov (súvisiaca so sokratovskou metódou dialógov), pri ktorej sú účastníci dialógu privádzaní k riešeniu problémov pomocou otázok, príkladov, argumentov a protiargumentov.
Heuristický rozhovor v pedagogike.
Podstatou heuristického rozhovoru je problémová otázka, ktorá motivuje žiaka k úsiliu o samostatné riešenie problému. Heuristický rozhovor je náročný na premyslený postup učiteľa a na myslenie žiakov.
ATC

ATC môže byť:
Jan František Beckovský

Jan František Beckovský (* 18. august 1658, Nemecký Brod, Česko – † 26. december 1722, Praha) bol český spisovateľ, historik, prekladateľ a rímskokatolícky kňaz.
Navštevoval gymnázium v Nemeckom Brode a Brne a od roku 1680 študoval filozofiu vo Viedni. Roku 1688 bol vysvätený na kňaza. Pôsobil ako správca nemocnice Elišky Přemyslovnej v Prahe.
Dielo.
Písal predovšetkým po česky, ale aj po latinsky a po nemecky.
Vytvoril najstarší zachovaný herbár v Česku, má 117 listov so zhruba 200 druhmi sušených rastlín, pri ktorých uvádza okrem latinských a nemeckých aj české názvy. Je z neho zrejmé, že bol len botanik – amatér, pretože niektoré rastliny sú chybne pomenované.
Preložil asi tridsať diel, predovšetkým životopisov svätých a iných náboženských spisov.
A Real Live One

A Real Live One je druhý živý album a zároveň prvý zo série "Live, Dead One" britskej heavy metalovej skupiny Iron Maiden. Autorom coverov je Derek Riggs.
Single.
vydané: 1. marec 1993
AllMusic

AllMusic (predtým "All Music Guide", skr. AMG) je internetová metadátová databáza údajov o hudbe, ktorú prevádzkuje spoločnosť All Media Guide. 
V roku 1991 ju ako "internetovú príručku pre konzumentov hudobnej kultúry" spolu s matematikom Vladimirom Bogdanovom založil archivár populárnej kultúry Michael Erlewine. Prvú referenčnú príručku AMG vydala v nasledujúcom roku.
Ondava

Ondava je rieka na východnom Slovensku. Prostredníctvom svojich prítokov (Topľa a iných) odvodňuje územie okresov Bardejov (väčšina územia), Svidník, Stropkov, Vranov nad Topľou, Medzilaborce (juhozápadná časť), Humenné (západná časť), Michalovce (najzápadnejší pás územia) a Trebišov (sever územia). Sútokom s ľavostrannou Latoricou vytvára pri obci Zemplín v nadmorskej výške rieku Bodrog. Podľa dĺžky je 8. najdlhšou riekou Slovenska.
Vodné diela.
Na Ondave sa nachádza vodné dielo Veľká Domaša, ktorá je zásobárňou úžitkovej i pitnej vody. Na vyrovnávanie prietokov slúži vyrovnávacia nádrž Malá Domaša.
Geomorfologické celky.
Ondava postupne preteká cez celky Ondavská vrchovina, Beskydské predhorie, Východoslovenská pahorkatina a Východoslovenská rovina.
Prítoky.
Najvýznamnejšími prítokmi z ľavej strany sú:
Z pravej strany sú to hlavne:
Obce.
Ondava preteká cez nasledovné obce (aj okrajovo):
Ondavka

Ondavka môže byť:
Maroš Hečko

Maroš Hečko (* 18. január 1967, Bratislava) je slovenský scenárista, producent a hudobník.
Je absolventom Filmovej a televíznej fakulty VŠMU. Spolu so Štefanom Semjanom napísal scenár celovečerného hraného filmu "Na krásnom modrom Dunaji". Je zakladateľom virtuálneho priestoru "Bizarrepublic" a audiovizuálneho servera Azyl. Od roku 1998 bol spevákom skupiny Free Faces. S Bezmocnou hŕstkou a od roku 2002 so skupinou Home Made Mutant vydal spolu 12 albumov.
V roku 1996 vydal spolu s Marekom Ormandíkom knihu "Teplo, ktoré nemám rád", ktorá sa dostala do kolekcie Najkrajšie knihy Slovenska 1995. V roku 2005 vyšla kniha jeho poézie "Pitbull Report". V roku 2007 dokončil scenár stredometrážneho filmu "SMOG", ktorý mal premiéru 1. marca 2008. Film reflektuje 24 hodín zo života muzikanta a bežný šedivo vyzerajúci deň sa nestane výnimočným ani preto, že muzikant v tento dátum oslavuje narodeniny. Svoje poviedky vydáva na stránke festivalu Azyl a Jetotak.sk a v časopisoch Fragment a Vlna. Poviedka "Svetlo" vyšla v denníku Pravda. V roku 2011 vytvoril portál 100 názorov s úvodnou témou "Boh, cirkev a smrť", ku ktorej sa vyjadrilo 100 osobností spoločenského života na Slovensku. Odvtedy vyprodukoval už 6 tém. V roku 2013 prichádza do kín celovečerný film Kandidát, ktorého námetom a románovou predlohou je Hečkova kniha "Kandidát – Denníky z odpočúvania", ktorú vydal spolu s Michalom Havranom.
V rokoch 20122017 bol šéfdramaturgom "Rádia FM", s ktorým rozbehol projekt "Demovnica" pre začínajúce slovenské kapely. V roku 2013 prvýkrát spolu s Rádiom Devín vytvorili trojdňový hudobný festival v priestoroch Slovenského rozhlasu v spojení s odovzdávaním hudobných cien Radio Head Awards.
Tachykardia

Tachykardia je trvalejšie zrýchlenie srdcového rytmu. U dospelých sa hovorí o tachykardii ak srdce bije rýchlejšie ako 100-krát za minútu. Keď je srdcový sťah prirodzený, hovoríme, že tento sťah vyvolal sinoatriálny uzol. Čiže z lekárskeho hľadiska v srdcovom rytme dochádza k tachykardii ak sinoatriálny uzol vyvolá srdcový sťah viac ako 100 - krát za minútu. Vtedy tachykardia, čo je vlastne jedna z foriem srdcovej arytmie, človeka priamo neohrozuje na živote. Takejto tachykardii, keď impulzy sú vyvolávané sinoatriálnym uzlom hovoríme sínusová tachykardia, čo znamená, že akcia srdca je síce pravidelná, ale srdce bije zrýchleným rytmom. Sínusová tachykardia t.j. impulzy vyvoláva sinoatriálny uzol človeka priamo neohrozuje na živote, ale jednoznačne srdce vyčerpáva. Sínusová tachykardia nemusí znamenať vždy problém v samotnom srdci. Môže to byť reakcia na stres, hormóny štítnej žľazy alebo na množstvo iných podnetov. Ak má tachykardia pôvod v srdci, je nutné užívať betablokátory (lieky úpravu srdcového rytmu), liečba týmito liekmi však často krát trvá počas celý život pacienta. Ak sa sínusová tachykardia, ktorá má pôvod v srdcovom svale nezačne liečiť, môže prerásť do veľmi závažných arytmií ako je komorová tachykardia, ktorá človeka ohrozuje na živote.